SET เปิดเช้ารีบาวด์ 12 จุด ตามตปท. รับแรงซื้อพลังงาน-ถ่านหิน หนุน  
SET เปิดเช้ารีบาวด์ 12 จุด ตามตปท. รับแรงซื้อพลังงาน-ถ่านหิน หนุน หลังยุโรปเตรียมค่ำบาตรรัสเซียจริงจัง ด้วยการปรับลดการนำเข้าน้ำมันจากรัสเซีย
SET เปิดเช้ารีบาวด์ 12 จุด ตามตปท. รับแรงซื้อพลังงาน-ถ่านหิน หนุน หลังยุโรปเตรียมค่ำบาตรรัสเซียจริงจัง ด้วยการปรับลดการนำเข้าน้ำมันจากรัสเซีย
5 พ.ค. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 10:07 น. อยู่ที่ 1,664.29 จุด เพิ่มขึ้น 12 จุด หรือ 0.73% สูงสุดที่ 1,667.12 จุด ต่ำสุดที่ 1,662.31 จุด มูลค่าการซื้อขาย 9.24 พันล้านบาท
นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้ปรับตัวขึ้นตามตลาดหุ้นภูมิภาคเอเชียและตลาดหุ้นสหรัฐ ตอบรับผลการประชุมธนาคารกลางสหรัฐ (เฟด) มีมติปรับขึ้นอัตราดอกเบี้ย 0.5% ตามคาด และยังส่งสัญญาณที่จะปรับขึ้นอัตราดอกเบี้ยครั้งละ 0.5% ในการประชุมอีก 2 ครั้งถัดไป
รวมถึงราคาน้ำมันดิบก็สูงขึ้น 5% และถ่านหินพุ่งขึ้น 10.2% มาอยู่ที่ 360 เหรียญสหรัฐ/ตัน เนื่องจากยุโรปเตรียมค่ำบาตรรัสเซียอย่างจริงจัง ด้วยการปรับลดการนำเข้าน้ำมันจากรัสเซียจนไปถึงขั้นยกเลิกนำเข้าภายใน 6 เดือน ขณะเดียวกันหุ้นกลุ่มธนาคารพาณิชย์ก็น่าจะได้อานิสงส์อัตราผลตอบแทนพันธบัตรรัฐบาลสหรัฐปรับตัวสูงขึ้นมาด้วย
ให้แนวรับไว้ที่ 1,645-1,650 จุด และแนวต้าน 1,660-1,668 จุด